- Hindi News
- National
- लगाई जानी हैं 500 दुकानें, आवंटित हुईं सिर्फ 200, दस दिन लेट शुरू होगा मेला
लगाई जानी हैं 500 दुकानें, आवंटित हुईं सिर्फ 200, दस दिन लेट शुरू होगा मेला
मेला शुभारंभ में देरी दुकानदार हो रहे परेशान
मेले में राष्ट्रीय कवि करेंगे काव्यपाठ
भास्कर संवाददाता | भिंड
शहर का 61 साल पुराना व्यापार मेला इस बार समय पर शुरू हो पाएगा या नहीं, इस पर सवाल उठने लगे हैं। क्योंकि मेले के शुभारंभ के लिए पहले नगर पालिका द्वारा 1 मार्च की तारीख तय की गई थी। लेकिन मेले का उद्घाटन नहीं हुआ। इस संबंध में नपा अध्यक्ष कलावती जाटव का कहना है कि मेले में दुकानें तय समय पर नहीं लग सकीं थी। इस वजह से शुभारंभ की तारीख को आगे बढ़ाकर 10 मार्च कर दिया गया है। वहीं इस बार मेले पर नपा द्वारा 25 लाख रुपए खर्च किए जा रहे हैं।
गौरतलब है कि एक समय था, जब भिंड व्यापार मेले में शहर सहित ग्रामीण क्षेत्र से लोग शॉपिंग करने आते थे, लेकिन समय रहते अपनी चमक खोने लगा। पिछले कुछ वर्षों से तो मेले में ज्यादा कारोबार भी नहीं हो रहा और हर साल समय पर मेला शुरू नहीं हो पाता। इस बार भी कुछ ऐसा ही होता दिखाई दे रहा है। ऐसे इसलिए हो रहा है कि मेले का संचालन नगर पालिका द्वारा किया जाता है। लेकिन नपा के अधिकारी हर साल मेले का शुभारंभ की तारीख को लेकर लापरवाह रहते हैं। दुकानदारों को दुकानें आवंटित नहीं होने से परेशानी हो रही है।
दो दिन चलेगा दंगल
मेले के दौरान निराला रंग विहार परिसर में 18 से 19 मार्च तक विशाल दंगल प्रतियोगिता का आयोजन होगा। नपाध्यक्ष कलावती जाटव ने बताया कि इस दंगल प्रतियोगिता में दिल्ली, उरई, जालौन, हरियाणा, राजस्थान, इटावा, भिंड, मेरठ आदि जगहों के पहलवान आएंगे।
कवि सम्मेलन का होगा आयोजन
नगर पालिका द्वारा मेले में मनोरंज के लिए 1 अप्रैल को कवि सम्मेलन का आयोजन किया जा रहा है। इस सम्मेलन में जिलाभर के कवियों के साथ राष्ट्रकवि हरिओम पवार, विष्णु सक्सेना, आशीष अनल, सुनील जोगी सहित आदि कवि शिरकत करेंगे। वहीं 3 अप्रैल को तीन दिवसीय अखिल भारतीय वालीबॉल प्रतियोगिता का आयोजन किया जाएगा। लेकिन इससे पहले 24 मार्च को तीन दिवसीय राज्यस्तरीय पुरुष और महिला कबड्डी प्रतियोगिता आयोजित होगी। जिसमें देशभर के खिलाड़ी खेलने के लिए आएंगे।
मेला में झूले लगना शुरू हो चुके हैं। लेकिन सभी दुकानदारों को अभी दुकान आवंटित नहीं हुईं।
200 दुकानों का आवंटन
शहर के व्यापार मेले में 500 दुकानें लगना है। लेकिन अभी तक सिर्फ 200 दुकानें व्यापारियोंं को आवंटित की गई है। वहीं नपाध्यक्ष कलावती जाटव का कहना है कि आवंटन के लिए अभी 300 दुकानों का आवंटन रह गया है। वहीं शुभारंभ के शेष 9 दिन में बांकी की तीन दुकानें आवंटित कर दी जाएंगी। मेले का शुभारंभ विधायक नरेंद्र सिंह द्वारा किया जाएगा।
कुछ दुकानों से सजने लगा मेला
शहर का वार्षिक व्यापार मेले में कुछ व्यापारियों ने दुकानें लगाना शुरू कर दी हैं। इसमें खिलौने, बर्तन, स्पोर्ट्स, कपड़े, कॉस्मेटिक सामान आदि दुकानें लग चुकी हैं। इसके अलावा कुछ दुकानदार दूसरे जिलों से भी आए हैं। इसके अलावा अलग-अलग जगह खाने-पीने की चीजें जैसे सॉफ्टी, चाट, चाऊमीन, पापड़ की दुकान, भोजनालय इत्यादि भी हैं। चूंकि मेला का उद्घाटन नहीं हुआ था। इसलिए नगर पालिका ने बिजली चालू नहीं की थी। इसके लिए व्यापारियों ने नपा अधिकारियों से मांग की है।
इस बार नए झूले
मेला में इस बार आकर्षक झूले भी लगाए गए हैं। इनका अलग सेक्टर है। झूला सेक्टर इंचार्ज सोनू सिंह ने बताया कि इस साल टोरा-टोरा, कटर पिल्ला, स्केटिंग कार, ब्रेक डांस, नाव, हवाई झूला, ड्रेगन, सलाम्बो, मिक्की बाउंस, ट्रेन समेत 12 से अधिक झूले लगाए गए हैं, जिनमें कुछ झूला तो ऐसे हैं, जो कि इस साल नए लाए गए हैं। इसके अलावा मौत का कुआं जादूगर का शो भी मेला में चलेगा।
11 साल पहले जनवरी में शुरू होता था मेला
मालूम हो कि शहर का व्यापार वार्षिक मेला जनवरी महीने में शुरू होता था। लेकिन नगर पालिका और जिला प्रशासन के अधिकारियों की उदासीनता और लापरवाही के कारण हर साल मेला उद्धघाटन 10 से 15 दिन पीछे होने लगा। जिसके चलते यह तारीख 1 मार्च पर पहुंच गई। लेकिन नगर पालिका की उदासीनता के चलते अब शुभारंभ की तारीख 10 मार्च हो गई है। स्थानीय व्यापारियों का इस संबंध में कहना है कि नपा द्वारा व्यापारियों को सुविधाएं समय पर उपलब्ध न करने से उन्होंने मेले में दुकानें लगाना बंद कर दी।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva